AIŠKINAMASIS RAŠTAS

Dėl savivaldybės nekilnojamojo turto perdavimo Molėtų r. kūno kultūros ir sporto centrui

1. Parengto tarybos sprendimo projekto tikslai ir uždaviniai:

Sprendimo projekto tikslas – perduoti Molėtų r. kūno kultūros ir sporto centrui (toliau – Centras) patikėjimo teise valdyti, naudoti ir disponuoti juo savarankiškųjų savivaldybės funkcijų įgyvendinimui Molėtų rajono savivaldybei nuosavybės teise priklausantį nekilnojamąjį turtą - sporto salės pastatą, esantį Molėtų r. sav., Molėtų m., Ąžuolų g. 10.

2. Siūlomos teisinio reguliavimo nuostatos:

Sprendimu teisinio reguliavimo nuostatos nėra nustatomos.

3. Laukiami rezultatai:

Priėmus sprendimą, Centras įregistruos turto patikėjimo teisę VĮ Registrų centre, turtas bus tinkamai apskaitytas, remontuojamas ir prižiūrimas.

4. Lėšų poreikis ir jų šaltiniai:

 Lėšų poreikio nėra.

5. Kiti sprendimui priimti reikalingi pagrindimai, skaičiavimai ar paaiškinimai:

Molėtų r. kūno kultūros ir sporto centras 2022 m. gegužės 17 d. pateikė raštą Nr. S-93 „Dėl Molėtų r. kūno kultūros ir sporto centro pastato, esančio Ąžuolų g. 10, Molėtai, perdavimo patikėjimo teise valdyti, naudoti ir disponuoti juo“ perduoti nekilnojamąjį turtą, kuris yra jau perduotas Centrui ir apskaitytas įstaigos buhalterinėje turto apskaitoje, tačiau VĮ Registrų centre nebuvo įregistruota turto patikėjimo teisė. Siekiant įregistruoti turto patikėjimo teisę VĮ Registrų centre, reikia pateikti turto savininko sprendimą, turto priėmimo ir perdavimo aktą.